PTT เปิดงบฯ ปี 63 กวาดกำไร 3.78 หมื่นลบ. พร้อมแจกปันผล 0.82 บ. ขึ้น XD 4 มี.ค.นี้
PTT เปิดงบฯ ปี 63 กวาดกำไร 3.78 หมื่นลบ. พร้อมแจกปันผล 0.82 บ. ขึ้น XD 4 มี.ค.นี้
PTT เปิดงบฯ ปี 63 กวาดกำไร 3.78 หมื่นลบ. พร้อมแจกปันผล 0.82 บ. ขึ้น XD 4 มี.ค.นี้
18 ก.พ. 2564

บริษัท ปตท. จำกัด (มหาชน) หรือ PTT รายงานผลการดำเนินงานประจำปี 2563 สิ้นสุดวันที่ 31 ธ.ค.2563 ดังนี้

โดยผลการดำเนินงานประจำปี 2563 มีกำไรลดลง เนื่องจากบริษัทมี EBITDA จํานวน 225,672 ล้านบาท ลดลง 63,300 ล้านบาท หรือร้อยละ 21.9 จาก288,972 ล้านบาท ในปี 2562 สาเหตุหลักจากธุรกิจสํารวจและผลิตปิโตรเลียมที่ผลการดําเนินงานปรับลดลงตามราคาขายเฉลี่ยที่ลดลง แม้ปริมาณขายจะเพิ่มขึ้นโดยหลักจากโครงการมาเลเซียและกลุ่ม Partex ภายหลังการเข้าซื้อธุรกิจในช่วงครึ่งหลังของปีก่อน ประกอบกับผลการดําเนินงานของกลุ่มธุรกิจปิโตรเคมีและการกลั่นที่ลดลงอย่างมากเช่นกัน โดยหลักจากขาดทุนสต๊อกน้ำมันในปี 2563 จํานวนประมาณ 19,000 ล้านบาท ตามราคาน้ํามันดิบที่ปรับลดลงอย่างมากจาก ณ สิ้นปี 2562 ที่ 67.3 เหรียญสหรัฐฯ ต่อบาร์เรล มาอยู่ที่ 51.1 เหรียญสหรัฐฯ ต่อบาร์เรล ณ สิ้นปี 2563
อย่างไรก็ตามบริษัทประกาศจ่ายปันผลจากกำไรสะสม เป็นเงินสดในอัตรา 0.82 บาทต่อหุ้น กำหนดขึ้นเครื่องหมาย XD วันที่ 4 มี.ค.2564 และกำหนดจ่ายเงินปันผลในวันที่ 30 เม.ย.2564